**Szombathely Megyei Jogú Város Önkormányzata Közgyűlésének**

**....../2024. (…….....) önkormányzati rendelete**

**az épületek és a közterületek fellobogózásáról, ünnepi feldíszítéséről, valamint a koszorúzás rendjéről szóló 18/1991. (X.3.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (5) bekezdésében kapott felhatalmazás alapján,   
a 4. § tekintetében az Alaptörvény 32. cikk (2) bekezdésében meghatározott eredeti jogalkotói hatáskörében   
az Alaptörvény 32. cikk (1) bekezdés a) pontjában és a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 7. § (6) bekezdésében meghatározott feladatkörében eljárva a következőket rendeli el:

**1. §**

Az épületek és a közterületek fellobogózásáról, ünnepi feldíszítéséről, valamint a koszorúzás rendjéről szóló 18/1991. (X.3.) önkormányzati rendelet (a továbbiakban: Rendelet) bevezető része helyébe a következő rendelkezés lép:

„Szombathely Megyei Jogú Város Önkormányzatának Közgyűlése a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (5) bekezdésében kapott felhatalmazás alapján,   
a 8. § tekintetében az Alaptörvény 32. cikk (2) bekezdésében meghatározott eredeti jogalkotói hatáskörében   
az Alaptörvény 32. cikk (1) bekezdés a) pontjában és a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 7. § (6) bekezdésében meghatározott feladatkörében eljárva a következőket rendeli el:”

**2. §**

A Rendelet 2. §-a helyébe a következő rendelkezés lép:

**„2. §**

A nemzeti vagy állami, valamint a városi ünnepnapokon az alábbi közterületeken kötelező a fellobogózás:

*a)* a Berzsenyi téren,

*b)* a Király utcában,

*c)* a Fő téren,

*d)* a Március 15. téren,

*e)* a Széchenyi István utcában,

*f)* a Szent Márton utcában a Borostyánkő Áruházig,

*g)* a Széll Kálmán utcában, és

*h)* a Városháza előtt.”

**3. §**

A Rendelet „Az országzászló és a Magyar Köztársaság zászlója” alcím címe helyébe a következő rendelkezés lép:

**„Az országzászló és Magyarország zászlója”**

**4. §**

A Rendelet 8. § (1) bekezdése helyébe a következő rendelkezés lép:

„(1) A nemzeti, állami és városi ünnepek alkalmából rendezett megemlékezések során az Önkormányzat tisztelete jeléül az alábbi emlékhelyeken helyezi el koszorúját:

*a)* március 15-én

*aa)* a Savaria Múzeum parkjában Horváth Boldizsár szobornál, valamint

*ab)* az Ady téren Petőfi Sándor szobránál,

*b)* a Hősök napján (május utolsó vasárnapján) a Március 15. téren található Hősi Emlékműnél,

*c)* október 23-án a Vörösmarty utca 23. számú épület falán elhelyezett emléktáblánál.”

**5. §**

A Rendelet

*a)* 1. § b) pontjában a „megyei” szövegrész helyébe a „vármegyei” szöveg,

*b)* 4. § (2) bekezdésében az „a Magyar Köztársaság nagyméretű, díszített kivitelű zászlóját (a továbbiakban: ünnepi zászló) a Március 15. téren lévő országzászló-árbocra katonai tiszteletadás mellett” szövegrész helyébe a „Magyarország nagyméretű, díszített kivitelű zászlóját (a továbbiakban: ünnepi zászló) a Március 15. téren lévő országzászló-árbocra ünnepélyes keretek között, lehetőség szerint katonai tiszteletadás mellett” szöveg

lép.

**6. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/ polgármester** | **/: Dr. Károlyi Ákos :/ jegyző** |